- Hindi News
- National
- एसएल बावा कॉलेज के स्टूडेंट्स ने किए धार्मिक स्थानों के दर्शन, बढ़ाया ज्ञान
एसएल बावा कॉलेज के स्टूडेंट्स ने किए धार्मिक स्थानों के दर्शन, बढ़ाया ज्ञान
एसएलबावा डीएवी कॉलेज के कॉमर्स विभाग के द्वारा एमकॉम, बीकॉम और बीबीए के स्टूडेंट्स के लिए होला मोहल्ला के अवसर पर विरासत-ए-खालसा, श्री आनंदपुर साहिब एवं श्री माता नैना देवी के दर्शनों के लिए टूर करवाया। स्टूडेंट्स ने इस मौके गुरुद्वारों में माथा टेका और मां नैना देवी के दर्शन कर आशीष प्राप्त किया।
सुबह 6 बजे स्टूडेंट्स ने माता रानी के जयकारे लगाते हुए बटाला से प्रस्थान किया। सबसे पहले उन्होंने विरासत-ए-खालसा में पंजाब के इतिहास के बारे में जानकारी ली। इसके बाद उन्होंने तख्त श्री केसगढ़ साहिब गुरुद्वारा में माथा टेका। फिर माता नयना देवी के मंदिर में दर्शन किए, वहां जाने के लिए स्टूडेंट्स ने रोप-वे के रास्ते का प्रयोग किया और खूब आनंद लिया। सारे रास्ते में स्टूडेंट्स ने धार्मिक गीत गाकर समां बांधे रखा। प्रिंसिपल डॉ. वरिंदर भाटिया ने बताया की स्टूडेंट्स को अपनी विरासत की जानकारी लेनी चाहिए और ऐसे धार्मिक टूर पर जाना चाहिए। उन्होंने विभागाध्यक्ष डॉ. दिनेश कुमार को ऐसे आयोजन के लिए मुबारकबाद दी। इस मौके प्रो. राजीव मेहता, प्रो. राजिंदर, प्रो. रूपिंदर भल्ला, प्रो. श्रुति विज, प्रो. दीपिका, प्रो. अमनप्रीत, प्रो. ज्योति मौजूद थे।
श्री माता नैना देवी में दर्शनों के बाद स्टूडेंट्स के साथ स्टाफ सदस्य।
tgl_Latn sot_Latn hin_Deva hin_Deva hin_Deva hin_Deva bho_Deva